Code.org
Code.org — Hadi va Ali Partovi boshchiligidagi notijorat tashkilot va shu nomdagi web-sayt boʻlib, u kishilarni, xususan AQShdagi oʻquvchilarni informatikani oʻrganishga undashga qaratilgan. Bu web-sayt bepul dasturlash (kodlash) darslarini oʻz ichiga olib, ushbu tashabbus maktablarni oʻquv dasturiga koʻproq informatika darslarini kiritishni ragʻbatlantirishga qaratilgan sanaladi. 2013-yil 9-dekabrda ushbu tashkilot 2013-yil 15-dekabrgacha davom etgan Kompyuter fanlari boʻyicha taʼlim haftaligi (inglizcha: Computer Science Education Week) davomida kompyuter fanlarini targʻib qilish maqsadida umummilliy kod soatlarini boshladi.